CELEX: 31981R0389
Language: el
Date: 1981-02-10 00:00:00
Title: Κανονισμός (ΕΟΚ) αριθ. 389/81 τού Συμβουλίου τής 10ης Φεβρουαρίου 1981 περί απονομής ποσοστώσεως παραγωγής στόν τομέα τής ισογλυκόζης γιά τήν περίοδο από 1ης Ιουλίου 1979 μέχρι 30ής Ιουνίου 1980

Avis juridique important

|

31981R0389

Κανονισμός (ΕΟΚ) αριθ. 389/81 τού Συμβουλίου τής 10ης Φεβρουαρίου 1981 περί απονομής ποσοστώσεως παραγωγής στόν τομέα τής ισογλυκόζης γιά τήν περίοδο από 1ης Ιουλίου 1979 μέχρι 30ής Ιουνίου 1980  

Επίσημη Εφημερίδα αριθ. L 044 της 17/02/1981 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 389/81 ΤΟΥ ΣΥΜΒΟΥΛΙΟΥ  της 10ης Φεβρουαρίου 1981  περί απονομής ποσοστώσεως παραγωγής στον τομέα της ισογλυκόζης για την περίοδο από 1ης Ιουλίου 1979 μέχρι 30ής Ιουνίου 1980  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1111/77 του Συμβουλίου της 17ης Μαΐου 1977 περί θεσπίσεως κοινών διατάξεων για την ισογλυκόζη (1), όπως τροποποιήθηκε τελευταία από τον κανονισμό (ΕΟΚ) αριθ. 387/81 (2), και ιδίως το άρθρο 9 παράγραφος 9,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1592/80 (3), όπως τροποποιήθηκε από τον κανονισμό (ΕΟΚ) αριθ. 388/81 (4), διατήρησε για την περίοδο 1980/81 το καθεστώς των ποσοστώσεων που προβλέπεται στο άρθρο 9 του κανονισμού (ΕΟΚ) αριθ. 1111/77·  ότι το άρθρο 9 παράγραφος 5 του κανονισμού (ΕΟΚ) αριθ. 1111/77 ορίζει ότι απονέμεται στις σχετικές επιχειρήσεις βασική ποσόστωση ίση με το μεγαλύτερο όγκο της παραγωγής τους που πέτυχαν κατά τη διάρκεια ορισμένης περιόδου αναφοράς, εφ όσον οι επιχειρήσεις αυτές ανέλαβαν την παραγωγή τους κατά τρόπο συνεχή και διαπιστούμενη κατά τη διάρκεια της περιόδου από 1ης Ιουλίου 1979 μέχρι 30ής Ιουνίου 1980·  ότι η επιχείρηση «Zetmeelbedrijven de Bijenkorf B.V." εγκατεστημένη στο Koog aan de Zaan, την εποχή εκείνη θυγατρική εταιρία της «N.V. Koninklijke Scholten Honig», παράγουσα ισογλυκόζη μέχρι το 1977, ανέλαβε την παραγωγή ισογλυκόζης τον Ιούνιο του 1980· ότι η ανάληψη αυτή της παραγωγής πραγματοποιήθηκε κατά τρόπο συνεχή και διαπιστούμενη έκτοτε· ότι κατά συνέπεια η επιχείρηση αυτή πληροί τους όρους του άρθρου 9 παράγραφος 5 του κανονισμού (ΕΟΚ) αριθ. 1111/77,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η βασική ποσόστωση που αναφέρεται στο άρθρο 9 παράγραφος 5 του κανονισμού (ΕΟΚ) αριθ. 1111/77 καθορίζεται όπως αναφέρεται στο παράρτημα.  Με την επιφύλαξη των διατάξεων του κανονισμού (ΕΟΚ) αριθ. 1592/80, η ποσόστωση αυτή απονέμεται για την περίοδο από 1ης Ιουλίου 1979 μέχρι 30ής Ιουνίου 1980.  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Φεβρουαρίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 134 της 28. 5. 1977, σ. 4.  (2) Βλέπε σ. 1 της παρούσας ΕΕ.  (3) ΕΕ αριθ. L 160 της 26. 6. 1980, σ. 12.  (4) Βλέπε σ. 4 της παρούσας ΕΕ.  ΠΑΡΑΡΤΗΜΑ  1.2.3 //   //   //   // Επιχείρηση   // Διεύθυνση της έδρας   // Βασική ποσόστωση  σε τόνους εκφρασμένη  σε ξηρά ουσία   //   //   //   // De Zetmeelbedrijven de Bijenkorf B.V.  // Koog aan de Zaan  // 7 426  //   //   //